Praedia Iuliae Felicis
Praedia Iuliae Felicis sunt insula urbana urbis antiquae Pompeiorum in Campania. Urbe tota anno 79 eruptione montis Vesuvii deleta, haec insula, annis 1755-1757 inter primas ab archaeologis saeculi XVIII effossa, a Carolo Iacobo Weber eisdem annis curiosissime descripta est. Nomen Iuliae Felicis, possessoris huius insulae, e nuntio ad murum inscripto scitur: IN•PRAEDIS•IVLIAE•SP•F•FELICIS LOCANTVR BALNEVM•VENERIVM•ET•NONGENTVM•TABERNAE•PERGVLAE CENACVLA•EX•IDIBVS•AVG•PRIMIS•IN•IDVS•AVG•SEXTAS•ANNOS•CONTINVOS•QVINQVE S•Q•D•L•E•N•C